סוניה סוטומיור

סוניה מריה סוטומיור (בספרדית: Sonia Maria Sotomayor; נולדה ב-25 ביוני 1954) היא שופטת בית המשפט העליון של ארצות הברית שמונתה לכהונתה ב-2009 על ידי הנשיא ברק אובמה. היא השופטת ההיספנית הראשונה בבית המשפט העליון של ארצות הברית.

ביוגרפיה
סוטומיור, שמוצא משפחתה מפוארטו ריקו, נולדה ברובע הברונקס שבניו יורק. היא למדה משפטים באוניברסיטת פרינסטון ובייל, ובהמשך עבדה כעורכת דין בשני המוסדות. ב-1984 פתחה משרד עורכי דין משלה. הייתה פעילה במוסדות כגון הקרן לחינוך והגנה משפטית של פוארטו ריקו, חבר הנאמנים הפיננסי של העיר ניו יורק, ועוד. היא מונתה לבית המשפט לערעורים על ידי הנשיא ג'ורג' בוש האב ב-1991. כיהנה כשופטת בבית המשפט הפדרלי לערעורים במחוז השני בארצות הברית.

במאי 2009 נבחרה כמועמדתו של נשיא ארצות הברית ברק אובמה להחלפתו של דייוויד סוטר בבית המשפט העליון. הדיון במועמדותה התמקד בהערתה, על פיה "לטינית חכמה" תגיע לתוצאה טובה יותר מאשר גבר לבן. הערה זו ספגה ביקורת מצד שמרנים.

ב-6 באוגוסט 2009 אושר מינויה לבית המשפט העליון על ידי הסנאט של ארצות הברית. ב-8 באוגוסט 2009 הושבעה סוטומיור לבית המשפט העליון האמריקני, ובכך הפכה להיספנית הראשונה בתפקיד זה. סוטומיור היא השופטת ה-111 בבית המשפט העליון של ארצות הברית.

קישורים חיצוניים

הערות שוליים 

ניו יורק: אישים
סגל אוניברסיטת קולומביה
שופטי בית המשפט העליון של ארצות הברית
שופטי בית המשפט הפדרלי השני לערעורים של ארצות הברית
בוגרות אוניברסיטת פרינסטון
בוגרי אוניברסיטת פרינסטון
מקבלי תואר דוקטור לשם כבוד מאוניברסיטת ניו יורק
שופטות בתי המשפט הפדרליים של ארצות הברית
אמריקאיות שנולדו ב-1954
אמריקאים שנולדו ב-1954
בוגרי בית הספר למשפטים באוניברסיטת ייל